

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VĮ TURTO BANKO GENERALINIO DIREKTORIAUS 2019 M. RUGSĖJO 12 D. ĮSAKYMO NR. P12-51 „DĖL VALSTYBĖS NEKILNOJAMOJO TURTO PERDAVIMO

# PAGAL PANAUDOS SUTARTĮ“ PAKEITIMO

2019 m. spalio 3 d. Nr. P12-55

Vilnius

Vadovaudamasis Valstybės įmonės Turto banko (toliau – Turto bankas) įstatų, patvirtintų Lietuvos Respublikos finansų ministro 2014 m. rugsėjo 30 d. įsakymu Nr. 1K-300, 26.1 punktu, bei atsižvelgdamas į Vilkaviškio rajono švietimo pagalbos tarnybos 2019 m. rugpjūčio 21 d. prašymą Nr. SD-178,

 p a k e i č i u 2019 m. rugsėjo 12 d. įsakymą Nr. P12-51 „Dėl valstybės nekilnojamojo turto perdavimo pagal panaudos sutartį“ ir jį išdėstau taip:

„p e r d u o d u Vilkaviškio rajono švietimo pagalbos tarnybai jos nuostatuose šiuo metu numatytai veiklai vykdyti pagal valstybės turto panaudos sutartį 3 metams neatlygintinai valdyti ir naudotis valstybei nuosavybės teise priklausantį, šiuo metu Turto banko patikėjimo teise valdomą nekilnojamąjį turtą, esantį Vilkaviškyje, Statybininkų g. 13:

1. Dalį administracinio pastato patalpų(pastato unikalus numeris – 3998-4001-7014, pastato bendras plotas – 516,15 kv. metro, perduodamų patalpų indeksai – nuo R-4 iki R-6, R-8, R-12 ir G-1, perduodamų patalpų bendras plotas – 100,23 kv. metro, su dalimi bendro naudojimo patalpų, kurių indeksai – R-1, R-2, nuo R-13 iki R-16, 1-1, 1-2, nuo 1-6 iki 1-8, 1-10, 1-14, nuo 1-23 iki 1-25, perduodama bendro naudojimo patalpų ploto dalis – 37,59 kv. metro, visų perduodamų patalpų bendras plotas – 137,82 kv. metro).

2. Pastatą - garažą (unikalus numeris – 3998-4001-7025, pastato bendras plotas – 29,84 kv. metro).“

Generalinis direktorius Mindaugas Sinkevičius